CELEX: 62013CN0298
Language: fi
Date: 2013-05-30 00:00:00
Title: Asia C-298/13: Ennakkoratkaisupyyntö, jonka Tribunal d’instance d’Orléans (Ranska) on esittänyt 30.5.2013 — Facet SA ja BNP Paribas Personal Finance SA v. Saïda Bouchelaghem, Nathalie Cousin, Clémentine Benoni, Hili Aziz, Mohamed Zouhir, Jean Morel, Jalid Anissa, Marine Bourreau, Anthony Cartier, Patrick Rousselière ja Karine Lenfant

27.7.2013   
            
            
               FI
            
            
               Euroopan unionin virallinen lehti
            
            
               C 215/11
            
         Ennakkoratkaisupyyntö, jonka Tribunal d’instance d’Orléans (Ranska) on esittänyt 30.5.2013 — Facet SA ja BNP Paribas Personal Finance SA v. Saïda Bouchelaghem, Nathalie Cousin, Clémentine Benoni, Hili Aziz, Mohamed Zouhir, Jean Morel, Jalid Anissa, Marine Bourreau, Anthony Cartier, Patrick Rousselière ja Karine Lenfant
   (Asia C-298/13)
   2013/C 215/15
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Tribunal d’instance d’Orléans
   
      Pääasian asianosaiset
   
   
      Hakijat: Facet SA ja BNP Paribas Personal Finance SA
   
      Vastapuolet: Saïda Bouchelaghem, Nathalie Cousin, Clémentine Benoni, Hili Aziz, Mohamed Zouhir, Jean Morel, Jalid Anissa, Marine Bourreau, Anthony Cartier, Patrick Rousselière ja Karine Lenfant
   
      Ennakkoratkaisukysymykset
   
   
               1)
            
            
               Onko kulutusluottosopimuksista 23.4.2008 annettua parlamentin ja neuvoston direktiiviä 2008/48/EY (1) tulkittava siten, että kansallisen tuomioistuimen on tutkittava viran puolesta sen säännösten ja niistä johtuvien kansallisten säännösten noudattaminen?
            
         
               2)
            
            
               Onko kulutusluottosopimuksista 23.4.2008 annettua parlamentin ja neuvoston direktiiviä 2008/48 tulkittava siten, että luotonantajan katsotaan täyttäneen direktiivin kansallisista täytäntöönpanosäädöksistä johtuvat, sopimuksen tekoa edeltävät velvoitteensa, kun se välittää tuomioistuimelle ainoastaan direktiivin 10 artiklan mukaisesti laaditun luottosopimuksen eikä mitään asiakirjaa, joka todistaisi sen täyttäneen sopimuksen tekoa edeltävät velvoitteensa?
            
         
               3)
            
            
               Onko kulutusluottosopimuksista 23.4.2008 annettua parlamentin ja neuvoston direktiiviä 2008/48 tulkittava siten, että direktiivin kansallisissa täytäntöönpanosäädöksissä säädettyjä luotonantajan velvoitteita kuluttajaa kohtaan ei ole todistettu täytetyiksi, ellei luotonantaja toimita tuomioistuimelle asiakirjoja, joista ilmenee kuluttajalle toimitettujen tietojen ja kuluttajan luottokelpoisuuden arvioimiseksi hankittujen tietojen sisältö, ilman että on syytä asettaa näitä laiminlyöntejä koskeva todistustaakka kuluttajalle?
            
         
               4)
            
            
               Onko se, että luotonantaja ei täytä kulutusluottosopimuksista 23.4.2008 annetusta parlamentin ja neuvoston direktiivistä 2008/48 johtuvissa kansallisissa säädöksissä säädettyjä, sopimuksen tekoa edeltäviä velvoitteitaan kuluttajalle tiedottamisesta tai kuluttajan luottokelpoisuuden arvioinnista, katsottava sopimattomista elinkeinonharjoittajien ja kuluttajien välisistä kaupallisista menettelyistä sisämarkkinoilla 11.5.2005 annetussa parlamentin ja neuvoston direktiivissä 2005/29/EY (2) tarkoitetuksi sopimattomaksi kaupalliseksi menettelyksi?
            
         
               5)
            
            
               Onko kulutusluottosopimuksista 23.4.2008 annettua parlamentin ja neuvoston direktiiviä 2008/48 tulkittava, tarvittaessa sopimattomista elinkeinonharjoittajien ja kuluttajien välisistä kaupallisista menettelyistä sisämarkkinoilla 11.5.2005 annetun parlamentin ja neuvoston direktiivin 2005/29/EY valossa, siten, että direktiivin kansallisissa täytäntöönpanosäädöksissä vaadittuja, sopimuksen tekoa edeltäviä velvoitteitaan kuluttajalle tiedottamisesta tai kuluttajan luottokelpoisuuden arvioinnista laiminlyönyt luotonantaja ei voi periä maksamattomia summia luotonottajalta, jonka maksamattomuus saattaa johtua luotonantajan omien velvoitteiden laiminlyönnistä?
            
         
      (1)  Kulutusluottosopimuksista ja neuvoston direktiivin 87/102/ETY kumoamisesta 23.4.2008 annettu Euroopan parlamentin ja neuvoston direktiivi 2008/48/EY (EUVL L 133, s. 66).
   
      (2)  Sopimattomista elinkeinonharjoittajien ja kuluttajien välisistä kaupallisista menettelyistä sisämarkkinoilla ja neuvoston direktiivin 84/450/ETY, Euroopan parlamentin ja neuvoston direktiivien 97/7/EY, 98/27/EY ja 2002/65/EY sekä Euroopan parlamentin ja neuvoston asetuksen (EY) N:o 2006/2004 muuttamisesta 11.5.2005 annettu Euroopan parlamentin ja neuvoston direktiivi 2005/29/EY (sopimattomia kaupallisia menettelyjä koskeva direktiivi) (EUVL L 149, s. 22).